Han havde haft lyst til at gå sagførervejen, men moderen ønskede, at han skulle tage plads på faderens kontor for at kunne arve den ret indbringende bestilling ved lotteriet, og han føjede sig efter hende. Sin rigelige fritid anvendte han til omfattende studier på de forskelligste områder; han læste levende sprog, deriblandt italiensk, hørte forelæsninger over [[matematik]], [[filosofi]] og [[naturvidenskab]]er, tog (1800) [[landmåler]]eksamen, skrev afhandlinger over udsatte prisopgaver og artikler i tidsskrifter, deltog også som medlem af [[Drejers Klub]] i det, der repræsenterede det videnskabelige og æstetiske liv.
Litteratur Historie Erhvervsliv Ledelse Foreninger Organisationer Ledere